﻿Academia de Studii Economice Facultatea de Contabilitate, Audit și Informatică de Gestiune CONTABILITATEA BAZATĂ PE VALOARE JUSTĂ- STUDIU ASUPRA FIRMELOR DIN ROMÂNIA București 2012 1 Stadiul actual al cunoașterii în domeniu Valoarea justă este un aspect cheie al convergenței FAS- IFRS, fiind un concept controversat ce a stârnit vii dezbateri în teoria şi practica contabilităţii contemporane La început, valoarea justă s-a folosit în legătură cu activele financiare, iar astăzi se extinde la ansamblul activelor şi pasivelor întreprinderii , având fervenţi susţinători îndeosebi în ţările cu economia axată pe piaţa de capital Scurt istoric Conceptul de valoare justă a fost pentru prima dată luat în considerare în sistemul contabil anglo-saxon În 1975 FASB (Financial Accounting Standards Boars US) a cerut ca titlurile de plasament ușor vandabile (eng “marketable securities”) să fie înregistrate la cea mai mică valoare dintre cost și valoare justă După multiple dezbateri și modificări de-a lungul timpului, în 2006 organismul american a emis un nou standard FAS 157- Fair Value Measurements (trad masurări la valoare justă), care cuprinde o definiție comună și extinsă a conceptului de valoare justă și explică pe larg modul de aplicare al acestuia în cazul în care un alt standard îl impune În referențialul internațional, abordarea evaluării prin intermediul valorii juste este prevăzută în mai multe standarde, însă cele mai detaliate prezentări ale conceptului sunt prezentate în IAS 16- Imobilizări corporale, IAS 36- Deprecierea activelor și IAS 39- Instrumente financiare: recunoaştere şi evaluare Orientarea referențialului IAS-IFRS este de utiliza extensiv valoarea justă în evaluarea a cât mai multe elemente de patrimoniu, în special în evaluarea instrumentelor financiare și a imobilizărilor corporale Mai mult, pentru a sprijini ideea de convergență, IASB a emis în 2011 un nou standard IFRS 11- Evaluarea la valoare justă, care asemeni FAS 157 prevede un cadru unic de determinare a valorii juste Definirea conceptului În Standardele Internaționale de Raportare Financiară, valoarea justă este definită ca: “suma la care poate fi tranzacţionat un activ sau decontată o datorie, între părţi interesate şi în cunoştinţă de cauză, în cadrul unei tranzacţii desfăşurate în condiţii obiective” În referențialul american, valoarea justă este definită asemănător, însă FAS 157 prezintă pe larg trei tehnici de evaluare ce trebuie utilizate în determinarea valorii juste, și anume : comparaţia de piaţă, abordarea bazată pe rezultat și abordarea pe baza costului (aplicabilă activelor) Studii relevante în domeniu Valoarea justă vine în contradicție cu conceptul de evaluare bazată pe cost istoric ce a dominat contabilitatea încă de la începuturile sale Hermann-Saudagaran-Thomas (2006) sunt de părere că conflictul între valoarea justă și costul istoric poate fi legat de caracteristicile calitative ale raportării financiare precum relevanța, încrederea, comparabilitatea și consecvența Ei susțin că valoarea justă este mai relevantă pentru investitori în mare parte datorită faptului că oferă valori comparabile la diverse momente în timp, pe când costul istoric adună valori neactualizate la momente diferite (cu putere de cumpărare diferită) Ronen (2008) studiază conceptul de valoare justă din perspectiva investitorilor, studiind în detaliu două aspecte importante: 1 abilitatea de a asista investitorii în previzionarea, evaluarea și compararea sumelor și nesiguranța fluxurilor de numerar; 2 abilitatea de a asista investitorii în evaluarea eficienței și eficacității cu care managementul unei companii crează valuare pentru acționarii acesteia Aboody-Barth-Kasznik (1998) și Lopez& Walker (2012), în urma a două studii empirice bazate pe firme din Marea Britanie și Brazilia, au concluzionat că reevaluarea activelor influențează direct performanța operațională a firmelor pentru 1-3 ani de la data reevaluării Thornton, în lucrarea sa “IFRS: the fair value decision”, prezintă avantajele și dezavantajele aplicării evaluării imobilizărilor corporale pe baza valorii juste Cel mai important avantaj al acestui concept ar fi impactul pozitiv în bilanțul contabil în cazul în care activele au o valoare justă mai mare decât costul actualizat Printre dezavantaje, Thornton enumeră probleme fiscale legate de calculul amortizării deductibile, impactul negativ în contul de profit și pierdere al deprecierilor activelor (ținând cont de faptul ca aprecierile de valoare nu impactează rezultatul) precum și costurile ridicate de implementare ale metodei (costuri de evaluare, eventuale servicii de consultanță financiară precum și costuri ridicate de auditare) Niță (2009) susține că dacă pieţele ar fi lichide şi transparente pentru toate activele şi datoriile, contabilitatea la valoare justă ar oferi o informaţie utilă în procesul de luare a deciziilor Oricum, întrucât nu există pieţe active pentru multe active şi datorii, metodele de estimare a valorii juste sunt mai degrabă subiective şi, prin urmare, evaluarea este mai puţin credibilă Cozma Ighian (2011), tot în urma unui studiu empiric, concluzionează că în România barierele fiscale, mentalitatea contabililor specializați și dificultatea de a obține date relevante pot constitui bariere în implementarea pe scară largă a modelului de evaluare la valoare justă În aceste condiții, prezentul studiu își propune să studieze viitorul conceptului de valoare justă în România printr-un studiu empiric asupra părerii managementului companiilor despre un sistem contabil bazat pe acest tip de evaluare 2 Contribuțiile potențiale Conceptul de valoare justă în România este insuficient implementat, în principal din cauza costurilor ridicate ale evaluării elementelor de patrimoniu, pe care majoritatea companiilor mici și mijlocii nu și le pot permite Scopul prezentei cercetări calitative este de a scoate în evidență barierele legate de implementarea evaluării la valoare justă, prezentate din punctul de vedere al managementului companiilor Prezentul studiu are ca punct de plecare cercetarea întreprinsă de Cozma Ighian (2011) care relevă gradul de implementare, precum și problemele conceptuale și financiare legate de acest tip de evaluare, văzute prin prisma auditorilor financiari Ca metodă de cercetare am utilizat un chestionar ce include o serie de întrebări predefinite, concepute pentru a ne permite analiza părerilor respondenților Prima etapă a studiului este aceea de a determina populația, respectiv eșantionul pe care îl vom supune studiului Acest proces constă în selectarea de indivizi dintr-o comunitate, pe baza unor anumite reguli care să asigure reprezentativitatea acestora în cadrul studiului În primul rând, am stabilit ca populația studiată să fie conducătorii departamentului financiar-contabil al firmelor active, înregistrate în România Eșantionul studiat constă în 500 de firme din toate județele, cu active totale de peste 500 000 RON, alese prin selecție aleatoare stratificată (eșantionare probabilistică) utilizând site-ul Ministerului de Finanțe, astfel: din fiecare județ și sector al Mun București s-au ales câte 15 firme, ajungându-se la un total de 705 firme studiate Ca metodă de colectare a datelor primare, am utilizat un chestionar, care este un instrument de cercetare compus dintr-o serie de întrebări alese astfel încât să genereze date semnificative în legătură cu tema de studiu abordată În acest caz, chestionarul (Anexa 1) a fost compus din 8 întrebări, dintre care 5 sunt întrebări închise, iar 3 sunt întrebări semidechise Chestionarul a fost trimis prin poștă (scrisori recomandate) la sediul firmelor din eșantion, în atenția conducătorului departamentului financiar-contabil Avantajul major al acestei metode de cercetare este reprezentat în principiu de costurile scăzute ale colectării datelor, comparativ cu alte metode de cercetare (interviu direct sau telefonic) Dezavantajele metodei alese sunt reprezentate de controlul slab asupra persoanelor ce au completat în fapt chestionarul (riscul ca chestionarul să fi fost completat de alte persoane decât cele cărora le era adresat), cât și asupra gradului de pregătire al persoanelor din eșantion și implicit asupra gradului de înțelegere al problemelor adresate Structura studiului empiric a fost organizată în jurul a două mari centre de interes: 1 stabilirea gradului de aplicare a reglementărilor contabile pentru reevaluarea la valoare justă În studiul acestui prim obiectiv, am luat în considerare următoarele: a) criteriul de evaluare utilizat în mod preponderent; b) gradul de respectare a normelor contabile și fiscale în vigoare în materie de reevaluări; c) modul de conducere al contabilității; d) cauzele reevaluării unui element patrimonial; e) criterii de alegere ale unui evaluator; f) cel mai reevaluat element din ultimii 5 ani; 1 stabilirea dificultăților întâlnite în aplicarea evaluării pe bază de valoare justă În cadrul acestui studiu, scopul nostru a fost de a testa câteva ipoteze de lucru, prezentate mai jos: * Criteriul de evaluare folosit în mod frecvent în companiile românești este cel baza pe costul istoric * Reevaluarea ar trebui efectuată regulat pentru a furniza o imagine corectă a firmei * Majoritatea firmelor intervievate au un compartiment intern de contabilitate * Reevaluarea elementelor patrimoniale este în principiu efectuată în urma solicitărilor unor posibili investitori * Majoritatea firmelor consideră că reevaluarea trebuie făcută de o persoană independentă * Firmele reevaluează în principal activele imobilizate * Factorul fiscal este foarte important în reevaluare * Cea mai importantă dificultate în reevaluare activelor este cea financiară 3 Obiectivele și activitățile de cercetare din cadrul programului Obiectiv 1: Managementul proiectului Activități specifice: a) identificare resurse și costuri (finanțatori proiect, costuri cercetare); b) cercetare și elaborare proiect; (cercetare literatură de specialitate, elaborare chestionar, analiză rezultate) c) predare raport final Obiectiv 2: Investigarea teoretică a conceptului de valoare justă Activități specifice: a) analiza istoricului conceptului de valoare justă în referențialul american b) analiza istoricului conceptului de valoare justă în referențialul internațional c) analiza avantajelor și dezavantajelor aplicării conceptului de valoare justă Obiectiv 3: Revizuirea studiilor de specialitate din domeniu Activități specifice: a) revizuirea studiilor privind controversa cost istoric vs valoare justă b) revizuirea studiilor privind valoarea justă văzută din perspectiva investitorilor c) revizuirea studiilor privind aplicarea valorii juste în RomâniaObiectiv 4: Clarificarea elementelor de logistică ale studiului empiric Activități specifice: a) formularea ipotezelor de lucru b) selectare metodei de cercetare adecvate studierii ipotezelor de lucru c) studiu asupra concluziilor și importanței unui astfel de studiu empiric în cadrul contabil și fiscal din România Obiectiv 5: Diseminarea rezultatelor Bibliografie 1 -, FAS 157, Fair Value Measurements, FASB, 2006 1 Aboody, D , Barth, M , Kasznik, R , (1999), Revaluations of fixed assets and future firm performance: Evidence from the UK, Journal of Accounting and Economics, Nr 26, p 149-178 1 Byford, B , Wagner, D , IFRS: „fair value” decision, descărcat de pe http://www grantthornton ca/resources/insights/articles/IFRS the fair value decision 2009 pdf , accesat pe 15 mai 2012 1 Cozma Ighian, D , (2011), Cosiderations on applying fair value in Romania, Analele Științifice ale Universității „Alexandru Ioan Cuza” Iași, descărcat de pe http://anale feaa uaic ro/anale/resurse/ctb1cozma pdf , accesat pe 10 mai 2012 1 Dragomir, V D (2009), „Raportarea financiară și gestiunea responsabilității, pilonii guvernanței corporative- O abordare europeană”, Teză de doctorat, Academia de Studii Economice București 1 Freshfields Bruckhaus Deringer LLP (2009), Recent changes to fair-value accounting under US GAAP and IFRS, descărcat de pe http://www freshfields com/publications/pdfs/2009/jan09/24930 pdf , accesat pe 10 mai 2012 1 Lopez, A , Walker, M ,(2012), Asset revaluations, future firm performance and firm-level corporate governance arrangements: New evidence from Brazil, The British Accounting Review 1 Niță, M (2009), Aspecte naţionale şi internaţionale privind utilizarea tehnicilor de evaluare în contabilitate, RFPC, Nr 1 2 Ronen, J , (2008), To Fair Value or Not to Fair Value: A Broader Perspective, ABACUS, Vol 44, Nr 2 1 Walliman, M , (2006), Social Research Methods, SAGE Publications Ltd, London ANEXA 1 CHESTIONAR 1 Cum este condusă funcția de contabilitate din compania dumneavoastră? a) Compania are un departament de contabilitate intern b) Compania a externalizat funcția de contabilitate către o persoană fizică autorizată CECCAR c) Compania a externalizat funcția de contabilitate către o firmă de contabilitate/consultanță 1 Care este criteriul de evaluare cel mai des utilizat în evaluarea elementelor patrimoniale? a) Cost istoric b) Valoare justă c) Valoare de aport 1 Care a fost elementul patrimonial cel mai des reevaluat în ultimii 5 ani? a) Active imobilizate b) Active curente c) Datorii d) Capitaluri 1 Cine a solicitat ultima reevaluare? a) A fost solicitată de către o instituție de credit b) A fost solicitată de către un alt investitor extern c) A fost solicitată de către acționari d) Alt motiv 1 Care este motivul pentru care ați efectuat ultima reevaluare? a) Obținerea de beneficii fiscale b) Prezentarea imaginii curente a firmei în situațiile financiare c) Implicarea firmei într-o fuziune d) Altul 1 Cât de des considerați că este necesară efectuarea unei reevaluări a patrimoniului? a) Periodic, la 1-2 ani b) Periodic, la 3-4 ani c) Periodic, la cel puțin 5 ani d) Niciodată 1 Ținând cont de prevederile Ordonanței de Guvern nr 1553/2003 privind reevaluarea activelor tangibile la valoarea justă, cine considerați că trebuie sa efectueze evaluare patrimoniului? a) O persoană autorizată UNEVAR; b) Un consiliu intern de evaluare specialist în domeniu 1 Care este cea mai importantă dificultate întâlnită în organizarea procesului de reevaluare? a) Costuri ridicate b) Dificultatea de găsi un evaluator calificat/ de a înființa un consiliu intern c) Probleme de inventariere a patrimniului d) Altele 